Erih Koŝ

Erih KOŜ (serbe Ерих Кош; naskiĝis la  en Sarajevo; mortis la  en Beogrado) estis serba verkisto el Bosnio.

Li studis juron en Beogrado kaj ekde 1935 laboris kiel juristo. En 1938 li estis kondamnita kiel komunisto. Ekde 1941 li batalis kiel rezistanto. Post la dua mondmilito li havis diversajn funkciojn en la jugoslavia kulturpolitiko. Koŝ estis membro de la Serba akademio. Dumtempe li vivis en Montenegro.

Koŝ verkis ĉefe romanojn kaj novelojn pri problemoj de rezisto kaj de jugoslavia socio. Li mallaŭdis ĉefe burĝan sintenon. Krome li verkis spritajn eseojn kaj tradukis verkojn de Goethe kaj Chamisso el la germana.

 En Esperanto aperis 
 La fidelulo Alija Ĝevenica, en: Antologio de la moderna bosnia-hercegovina novelo, Sarajevo 1989, paĝoj 69–77. Tradukis Branka Miljko kaj Mustafa Tandir.

Kategorio:Serbaj verkistoj
Kategorio:Serbaj tradukistoj
Kategorio:Jugoslavaj verkistoj
Kategorio:Bosnaj verkistoj